ኣብ 1990ታት ኣቆጻጽራ ፈረንጂ፡ ትካል ገንዘብ ዓለም ኣብ ብዙሓት ሃገራት ኣፍሪቃ ክትግበር ዝገበሮ ምምሕያሽ መዋቕር (ስትራክቸራል ኣጀስትመንት ፐሮግራም) ኣብ ብዙሓት ሃገራት ድኽነት፡ ስራሕ ስእነትን ዝኣመሰሉ ጸገማት ከምዘስዓበ ዝሕብር ኣቶ ዓብዱልመናን፡ ኣብቲ እዋን ተመሳሳሊ መደብ ክትግብሩ ዝተመኸሩ መራሕቲ ኢህወዴግ ነቲ ጉዳይ ብጥንቃቐ ርእዮም ከምዘየዋጽእ ምስ ፈለጡ ከምዝሰረዝዎ ይዛረብ፡፡ 'ስትራክቸራል ኣጀስትመንት ፕሮግራም'፡ መንግስታት ዘይማዕበላ ሃገራት ልቓሕ ከምልሱ ምእንቲ ከም ወጻኢታቶም ምጉዳል፣ ኣብ ሰደድ ዝግበሩ ምህርቲታት ምትኳር፣ ሸርፊ ገንዘቦም ምድኻምን ናጻ ዕዳጋን ዝኣመሰሉ ፖሊሲታት ክትግብሩ ዓለምለኻዊ ማዕከን ገንዘብን ወድብ ንግዲ ዓለምን ኣብ 1980ታት ኣቆጻጽራ አውሮጳ ዝተጀመሩ ቅድመ ኩነት ልቓሕ እዮም። ''ሸርፊ ወጻኢ ብዕዳጋ ይተመን ዝብሉ፡ ሕጽረት ሸርፊ ወጻኢ እታ ሃገር ክፈትሕ እዩ ብዝብል እዩ። ጭቡጥ ኩነታት ሃገርና እንተርእይና ግን ብእኡ ዝፍታሕ ኣይኮነን። ንሕና ሰደድ እንገብሮ ብዋናነት ውጽኢታት [ሕርሻ] እዩ። እዚ ድማ ናይ ቀረብን ሎጂስቲክስን ጸገም ኣለዎ። ዋጋ ብር ዝለዝረኸሰ ኣይውስኽን'' ይብል ኣቶ ዓብዱ መናን። ድኻታት ሃገራት፡ ካብ ክፍሊት ዕዳ እፎይታ ክረኽባ ጻውዒት ቀሪቡ ሃገራት ኣፍሪቃ ናይ ዕዳ ሸውሃተን ክገትኣ ቀዳማይ ሚኒስተር ጃፓን ጸዊዑ ሃገራት ሸርፊ ገንዘበን ምስ ዝቕንሳ ካብ ሰደድ ዝርከብ ኣታዊ ስለዝውስኽ ጸገም ሸርፊ ወጻኢአን ይቐርፋ፣ ዋጋ ናብ ውሽጢ ሃገር ዘእትወኦ ምህርቲታት ስለዝኸብር፡ ምህርቲ ውሽጢ ዓዲ ጠለብ ይረክብ፣ ዋጋ ዶላር እናኸበረ ስለዝኸይድ ድማ ጸሊም ዕዳጋ ይጠፍእ ዝብል ረብሓታትን፡ መንግስቲ ኢትዮጵያ ዘልዕሎ ወሰኽ ፍሰት ቱሪዝምን ዋሕዚ ኣውፈርቲ ወጻእን እዞም ምሁራት ኣይቕበሉዎምን። ኢትዮጵያ ሰደድ እትገብሮም ምህርቲታት ሕርሻ ናይ ጽርየትን መጠንን እምበር ናይ ጠለብ ጸገም ከምዘይብሎም ዝገልጽ ዶ/ር ምዑዝ፡ እቲ ቀንዲ ምኽንያት ዘይምምጥጣን ንግዲ ወጻእን ኣታውን፡ ናብታ ሃገር ዝኣትዉ ምህርቲታት ኢንዱስትርያውን ዘይትክኡን ምዃኖም ይገልጽ። ''ሐዚ መጠን ሰደድ ኢትዮጵያ 2.8 ቢልዮን ዶላር እዩ ዘሎ፤ ኣታዊ ድማ 17.8 ቢልዮን ዶላር እዩ። እቲ ኣፈላላይ ከባቢ 15 ቢልዮን ዶላር እዩ። እዚ ንምሽፋን ሰደድ ክውስኽ ኣለዎ ትኽክል እዩ፡ እቲ ፖሊሲ ግን ጽሬትን መጠንን ብምውሳኽ እምበር ናይ ግድን ሸርፊ ቕርሺ ስለዝቐነስካ ኣይኮነን'' ይብል፡፡ ብተመሳሳሊ ኣይተ ዓብዱል መናን ትሑት ሸርፊ ንኣውፈርትን በጻሕትን ንምስሓብ ኣበርክቶ ይሃልዎ እምበር፡ ኣብዘይተረጋገዐት ሃገር መን ክመጸካ እዩ ዝብል ሕቶ የልዕል። ''ንፍሰት ኣውፈርቲ ሓደ ሸርፊ ጥራሕ ኣይኮነን ዝውስኖ፤ እቲ ቀዳማይ ነገር እታ ሃገር ዝተረጋገአት ድያ እዩ። ሓደ ኣውፋሪ ገንዘቡ ሒዙ ክመጽእ፡ ዋላ ካልኦት ነገራት ምቹኣት እንተኾኑ፡ እታ ሃገር ከይተረጋገአት፡ ኣይመጽእን። ኣብ ቀረባ እውን እንተርእይናዮ ብዝሒ ኣውፈርቲ ወጻኢ ቀኒሱ እዩ'' ይብል። ኣብ ጉዳይ ሰላም እታ ሃገር ተመሳሳሊ ርእይቶ ዘለዎ ዶ/ር ምዑዝ'ውን፡ መጠን ናብታ ሃገር ዝመጹ ኣውፈርቲ ኣብዚ ክልተ ዓመታት ቅድሚ ሕዚ ብዘይተርኣየ መጠን ምቕናሱ በቲ ኣብታ ሃገር ዘሎ ዘይምርግጋእ ከምዝኾነ ይገልጽ። ልቓሕ ቻይና ንሃገራት ኣፍሪቃ ስግኣትዶ ይኸውን?
